Què va obrir Òmnium per trobar coeditor del Premi Sant Jordi?
Òmnium Cultural ha fet saber avui que la Fundació Enciclopèdia Catalana coeditarà durant els pròxims tres anys el Premi Sant Jordi de novel·la juntament amb Òmnium Cultural. La decisió s'ha pres després d'haver obert un concurs per a l'edició de l'obra, amb unes condicions prou exigents (per saber-ne més llegiu l'article 'Què en pensen, els editors, de les noves condicions de publicació del premi Sant Jordi?'). Hem demanat a Jordi Lon, membre de la comissió de cultura dins la junta directiva d'Òmnium, quin dels segells d'Enciclopèdia Catalana (Catedral, Rata, Enciclopèdia Catalana mateix) serà el que editarà el premi. Lon ha explicat a VilaWeb que això encara no s'ha decidit, perquè les bases del concurs especifiquen que l'edició del premi Sant Jordi es farà d'ara endavant en una col·lecció pròpia, que tingui continuïtat més enllà dels tres anys de vigència de cada segell editorial. Es decanten perquè sigui com més genèric millor, de manera que és possible que sigui la marca Enciclopèdia Catalana la que acabi apareixent en la col·lecció. Proa no ha estat la guanyadora el concurs en cap cas.
un concurs per a l'edició de l'obra